Logor
<s>Logor (od njemačkog: lager) ) ili tabor (od mađarskog tábor, od tatarsko-turskog tabur=logor, batoljon) je prostor 
namjenjen za smještaj i privremeni boravak većeg broja ljudi.</s>

<s>Britanci, Angloamerikanci i brojni drugi narodi umjesto tih riječi koriste termin - kamp.</s>

<s>Karakteristike</s>

<s>Logor je prostor sa privremenim (šatori, barake i slično) ili stalnim građevinama uređen za boravak ljudi izvan naselja.</s><s>Logore grade i koriste razne društvene grupe i organizacije, od vojske, policije, istraživača, alpinista do izviđača.</s>

<s>Historija 
Prve logore vjerojatno su gradili i koristili nomadski stočari još za neolita.</s>

<s>Vojni logor</s>

<s>Logore su gradile i koristile već i antičke vojske, najčešće u formi kruga, sa zaštitnim bedemom od zemlje ili opkopom.</s><s>Najčešće se podizao na brežuljcima ili pored rijeke, zbog pitke vode i bolje zaštite.</s>

<s>Rimska vojska podizala je svoje logore jako organizirano.</s><s>Legionari su svoje logore (kastrume) podizani po strogo utvrđenim pravilima u kojima je svaki dio legije imao svoje 
mjesto.</s><s>Rimljanima su logori na zauzetim teritorijima bili baza za širenje svog utjecaja i romanizaciju stanovništva, mnogi od tih logora su vremenom izrasli u gradove.</s>

<s>Bizantska vojska je sve do 6. vijeka slijedila tradiciju podizanja logora u svojim kampanjama ali je počela napuštati zbog sve dominantije uloge konjice.</s><s>Ona je omogućila postavljanje udaljenih predstraža koje su smanjile mogućnost iznenađenja.</s>

<s>Germani su svoje logore okruživali kolima, tu metodu su Česi usavršili u husitskim ratovima u 15. vijeku.</s><s>A koristili su je i američki kolonisti skoro do 20. vijeka.</s>

<s>Pojavom artiljerijskih oruđa logori su postali složeniji, a štitili su se nasipima i utvrdama.</s><s>Radi sigurnosti pješadija je smještana sprijeda, a nakon nje artiljerija šator komandanta pa tek onda konjica.</s><s>Takvi logori su postali važni u borbenom rasporedu stajaćih vojski, a podizali su se na glavnim prometnim pravcima duž granica.</s><s>Krajem 18. i tokom 19. vijeka postepeno se napustio sistem stalnih utvrđenih logora, jer ih je bilo lako obići ili blokirati.</s>

<s>Pojavom novih motoriziranih vrsta oružja, te stapanjem fronta i pozadine, utvrđeni logori su potkraj 19. vijeka potpuno nestali kao elementi obrane.</s><s>Od tad koriste samo za potrebe uvježbavanja, koncentracije snaga ondje gdje nema drugih smještajnih objekata, te za smještaj rezervnih snaga u dubokoj pozadini.</s>

<s>Izbjeglički logori</s>

<s>Su mjesta za smještaj izbjeglica i prognanika, iz zona ratovanja, ili krajeva pogođenih velikim katastrofama (potresi, poplave).</s><s>Oni se formiraju radi hitnog i privremenog zbrinjavanja, i pružanja organizirane humanitarne pomoći.</s><s>Veliki valovi izbjeglica i prognanika nakon Drugog svjetskog rata, nametnuli su potrebu reguliranja njihova statusa (Ženevska konvencija o izbjeglicama iz 1951.) 
Tako da su oni danas pod paskom zemlje u kojoj se nalaze i Visokog komesarijata Ujedinjenih nacija za izbeglice.</s>

<s>Zarobljenički logori</s>

<s>Su ograđena mjesta sa stražom u koja se smještaju ratni zarobljenici.</s><s>Osnovni uvjeti smještaja i prava ratnih zarobljenika regulirani su međunarodnim ratnim pravom, Haškom (1907.) i Ženevskim konvencijama (1949).</s>

<s>Koncentracioni logori</s>

<s>Su podvrsta zarobljeničkih logora, namjenjeni za zatvaranje velikog broja civilnog stanovništva radi njihovih nacionalnih, etničkih, vjerskih, rasnih, političkih, socijalnih i drugih uvjerenja.</s>

<s>Izvori</s>

<s>Vanjske veze</s>

<s>Croatia´s Best Campsites na portalu Croatian Camping Union</s>

